সমরেন্দ্র বিশ্বশর্মা, কেন্দুয়া (নেত্রকোনা) : সিঙ্গাপুরে চাকরি দেয়ার কথা বলে দুই ব্যক্তির কাছ থেকে সাড়ে ছয় লাখ টাকা হাতিয়ে নেন মামুন খান নামের এক আদম ব্যবসায়ী। কথিত এই আদম ব্যবসায়ী রাজবাড়ী জেলার মুলঘর ইউনিয়নের পারসাধিপুর গ্রামের মুন্নাফ খার ছেলে। টাকা হাতিয়ে নেয়ার ঘটনায় নেত্রকোনার কেন্দুয়া উপজেলার রোয়াইলবাড়ী আমতলা ইউনিয়নের রহিমপুর গ্রামের আব্দুল লতিবের ছেলে সালাউদ্দিন বাদী হয়ে কেন্দুয়া থানায় গত ১৯ জুলাই একটি মামলা দায়ের করেন।